32002D0615
L 196/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юли 2002 година
за изменение на Решение 92/486/ЕИО относно установяване на формата на сътрудничество между центъра за управление (сървър) „Анимо“ и държавите-членки
(нотифицирано под номер C(2002) 2735)
(текст от значение за ЕИП)
(2002/615/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Eвропейската общност,
като взе предвид Директива 90/425/EИО на Съвета от 26 юни 1990 г. относно ветеринарните и зоотехническите проверки, приложими при търговията с определени видове живи животни и продукти с оглед изграждането на вътрешния пазар (1), последно изменена с Директива 92/118/EИО (2), и по-специално член 20, параграф 3 от нея,
като има предвид, че:
(1)
Различни проучвания и семинари на Общността показват, че мрежовата архитектура на сървър „Анимо“ следва да бъде преразгледана, с цел да се създаде ветеринарна система, която да включва всички използвани различни компютризирани приложения.
(2)
Решение 92/486/EИО от 25 септември 1992 г. относно установяване на форма на сътрудничество между центъра за управление (сървър) „Анимо“ и държавите-членки (3), последно изменено с Решение 2001/301/EО (4), следва да бъде изменено, така че да се осигури целостта на мрежата „Анимо“.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Следният параграф 7 се добавя към член 2a от Решение 92/486/EИО:
„7. За периода от 1 април 2002 г. до 31 март 2003 г. координационните органи, посочени в член 1, гарантират, че договорите, за които се отнася този член, се удължават с една година.“
Във връзка с този параграф се прилага следната сума:
-
386 EUR на единица (централна единица, местна единица, граничен инспекционен пункт) за всички единици на „Анимо“, изброени в Решение 2002/459/EО (5).
Член 2
Настоящото решение се прилага от 1 април 2002 г.
Член 3
Адресати на настоящото решение са държавите-членки.
Съставено в Брюксел на 22 юли 2002 година.